**בס"ד**

**השתלשלות תורה שבעל פה אורות ישראל , שיעור שני**

**גזרה שוה, בנין אב, כלל ופרט, פרט וכלל**

**גזירה שוה**

1. **תלמוד ירושלמי (וילנא) מסכת פסחים פרק ו**

רבי יוסי בי רבי בון בשם ר' בא בר ממל אדם דן ק"ו לעצמו ואין אדם דן גזרה שוה לעצמו לפיכך משיבין מק"ו ואין מושיבין מגזרה שוה.

1. **השגות הרמב"ן לספר המצוות לרמב"ם שורש ב**

ובג"ש הצריכו בו קבלה מפורשת מפני שהוא דבר שיכול אדם לדרוש בו כל היום ולסתור בו כל דיני התורה. כי התיבות יכפלו בתורה כמה פעמים. אי איפשר לספר גדול להיות כולו במלות מחודשות. ונתפרש זה במקומות מן התלמוד שאמרו אדם דן קל וחומר מעצמו ואין אדם דן ג"ש מעצמו אא"כ קבלה מרבו

**שני סוגים של גזירה שווה**

**גזירה שווה פרשנית**

1. **תלמוד בבלי מסכת קידושין דף ב עמוד א**

וכסף מנ"ל? גמר קיחה קיחה משדה עפרון, כתיב הכא: +דברים כב+ כי יקח איש אשה, וכתיב התם: +בראשית כג+ נתתי כסף השדה קח ממני, וקיחה איקרי קנין, דכתיב: +בראשית כה+ השדה אשר קנה אברהם,

1. **חידושי הריטב"א מסכת קידושין דף ב עמוד א**

כתיב הכא כי יקח וכתיב התם נתתי כסף השדה קח ממני. פי' מה התם כסף אף הכא כסף, ולאו גזירה שוה ממש היא דהא קיחה דהתם קאי אכסף וקיחה דהכא קאי אאשה, אלא גילוי מילתא בעלמא היא וכעין ילמד סתום מן המפורש דלישנא דקיחה קיחה דכתב רחמנא אתא לגלויי דמה התם בכסף אף הכא בכסף, ודכוותה בתלמודא.

1. **גזרה שוה לימודית**

**שמות פרק כב**

(ו) כִּי יִתֵּן אִישׁ אֶל רֵעֵהוּ כֶּסֶף אוֹ כֵלִים לִשְׁמֹר וְגֻנַּב מִבֵּית הָאִישׁ אִם יִמָּצֵא הַגַּנָּב יְשַׁלֵּם שְׁנָיִם:

(ז) אִם לֹא יִמָּצֵא הַגַּנָּב וְנִקְרַב בַּעַל הַבַּיִת אֶל הָאֱלֹהִים אִם לֹא שָׁלַח יָדוֹ בִּמְלֶאכֶת רֵעֵהוּ:

(ח) עַל כָּל דְּבַר פֶּשַׁע עַל שׁוֹר עַל חֲמוֹר עַל שֶׂה עַל שַׂלְמָה עַל כָּל אֲבֵדָה אֲשֶׁר יֹאמַר כִּי הוּא זֶה עַד הָאֱלֹהִים יָבֹא דְּבַר שְׁנֵיהֶם אֲשֶׁר יַרְשִׁיעֻן אֱלֹהִים יְשַׁלֵּם שְׁנַיִם לְרֵעֵהוּ: ס

(ט) כִּי יִתֵּן אִישׁ אֶל רֵעֵהוּ חֲמוֹר אוֹ שׁוֹר אוֹ שֶׂה וְכָל בְּהֵמָה לִשְׁמֹר וּמֵת אוֹ נִשְׁבַּר אוֹ נִשְׁבָּה אֵין רֹאֶה:

(י) **שְׁבֻעַת ה' תִּהְיֶה בֵּין שְׁנֵיהֶם** אִם לֹא שָׁלַח יָדוֹ בִּמְלֶאכֶת רֵעֵהוּ וְלָקַח בְּעָלָיו וְלֹא יְשַׁלֵּם:

(יא) וְאִם גָּנֹב יִגָּנֵב מֵעִמּוֹ יְשַׁלֵּם לִבְעָלָיו:

1. **תלמוד בבלי מסכת שבועות דף מז עמוד א**

שבועת ה' תהיה בין שניהם - ולא בין היורשין

**בנין אב**

1. **דברים פרק יט**

לֹא יָקוּם עֵד אֶחָד בְּאִישׁ לְכָל עָוֹן וּלְכָל חַטָּאת בְּכָל חֵטְא אֲשֶׁר יֶחֱטָא עַל פִּי שְׁנֵי עֵדִים אוֹ עַל פִּי שְׁלֹשָׁה עֵדִים יָקוּם דָּבָר:

1. **תלמוד בבלי מסכת סוטה דף ב עמוד ב**

ממשמע שנאמר לא יקום עד באיש, איני יודע שהוא אחד? מה ת"ל אחד? זה בנה אב: כל מקום שנאמר עד, הרי כאן שנים, עד שיפרוט לך הכתוב אחד

**בנין אב משני כתובים**

1. **תלמוד בבלי מסכת בבא מציעא דף פז עמוד ב**

דכתיב +דברים כ"ג+ כי תבא בכרם רעך ואכלת. אשכחן כרם, כל מילי מנא לן? - גמרינן מכרם: מה כרם מיוחד - דבר שגידולי קרקע, ובשעת גמר מלאכה - פועל אוכל בו, אף כל דבר שגידולי קרקע בשעת גמר מלאכה - פועל אוכל בו. מה לכרם - שכן חייב בעוללות! - גמרינן מקמה. - קמה גופה מנא לן? - דכתיב +דברים כ"ג+ כי תבא בקמת רעך וקטפת מלילות בידך. - מה לקמה - שכן חייבת בחלה! ...איכא למיפרך: מה לקמה שכן חייבת בחלה! - כרם יוכיח. - מה לכרם - שכן חייב בעוללות! - קמה תוכיח. וחזר הדין, לא ראי זה כראי זה, הצד השוה שבהן: שכן דבר שגידולי קרקע ובשעת גמר מלאכה פועל אוכל בו, אף כל דבר שגידולי קרקע בשעת גמר מלאכה פועל אוכל בו

**כלל ופרט**

1. **שמות פרק כא**

וְכִי יַכֶּה אִישׁ אֶת עֵין עַבְדּוֹ אוֹ אֶת עֵין אֲמָתוֹ וְשִׁחֲתָהּ לַחָפְשִׁי יְשַׁלְּחֶנּוּ תַּחַת עֵינוֹ: ס

(כז) וְאִם שֵׁן עַבְדּוֹ אוֹ שֵׁן אֲמָתוֹ יַפִּיל לַחָפְשִׁי יְשַׁלְּחֶנּוּ תַּחַת שִׁנּוֹ: פ

1. **תלמוד בבלי מסכת קידושין דף כד עמוד א**

תנא: יוצא בשן ועין וראשי אברים שאינן חוזרים

ואימא: +שמות כא+ כי יכה - כלל שן ועין - פרט, כלל ופרט אין בכלל אלא מה שבפרט, שן ועין אין, מידי אחרינא לא! +שמות כא+ לחפשי ישלחנו - חזר וכלל, כלל ופרט וכלל אי אתה דן אלא כעין הפרט, מה הפרט מפורש מום שבגלוי ואינן חוזרים, אף כל מומין שבגלוי ואינן חוזרין. אי מה הפרט מפורש מומין שבגלוי ובטל ממלאכתו ואינו חוזר, אף כל מומין שבגלוי ואינו חוזר ובטל ממלאכתו? אלמה תניא: תלש בזקנו ודילדל בו עצם - עבד יוצא בהם לחירות! לחפשי ישלחנו ריבויא הוא. ואי ריבויא הוא, אפי' הכהו על ידו וצמתה וסופה לחזור נמי! אלמה תניא: הכהו על ידו וצמתה, וסופה לחזור - אין עבד יוצא בה לחירות! א"כ, שן ועין מאי אהני ליה.

**פרט וכלל**

1. **ספרא ברייתא דרבי ישמעאל פרשה א**

מפרט וכלל כיצד כי יתן איש אל רעהו חמור או שור או שה פרט וכל בהמה לשמור כלל פרט וכלל נעשה כלל מוסף על הפרט,

1. **תוספות מסכת נזיר דף לה עמוד ב**

וא"ת כלל ופרט אין בכלל אלא מה שבפרט וא"כ כללא מאי אהני ותי' דלא נילף מג"ש או במה מצינו טפי מן הפרטא ובהכי נמי [פרט וכלל דרבי] כל מילי א"כ מאי אהני פרטא אלא דלא נילף מג"ש או מק"ו [למעט]